text: Hjælp til forældre der mister spædbarn
  19 juni 2014 kl. 16.09
  Region Syddanmark vil som de første herhjemme oprette sorggrupper på alle fødesteder i regionen. Sorggrupperne skal hjælpe forældre, der mister et spædbarn.
  Sorggrupperne eksisterede i amterne frem til 2007, hvor Region Syddanmark afskaffede dem. Men nu kommer de igen efter ønske fra sygehusene. Hvert år vil omkring 185 par her i regionen kunne få brug for tilbuddet. De første sorggrupper mødes i løbet af denne måned.
  Sorggrupperne vil først og fremmest blive gennemført som gruppeforløb, men der kan blive tale om individuelle forløb for kvinder eller par, der ikke magter at deltage i en gruppe.
  